Atraitnes

"Atraitnes" () ir 2018. gada Apvienotās Karalistes un ASV neo-noir krimināltrillera filma, kuras režisors ir Stīvs Makvīns. Filmā galvenās lomas atveido Vaiola Deivisa, Mišela Rodrigesa, Elizabete Debiki, Sintija Erīvo, Kolins Ferels, Braiens Tairī Henrijs, Denjels Kaluja, Džeki Vīvere, Kerija Kūna, Roberts Djuvals un Liams Nīsons. Filma balstīta uz 1983. gada tāda paša nosaukuma britu televīzijas seriālu.

Filma stāsta par četrām sievietēm un atraitnēm no Čikāgas, kuras mēģina nozagt 5 miljonus dolāru no ietekmīga politiķa mājām, lai atmaksātu naudu kriminālbosam, kurš uzskata, ka viņu vīri viņam naudu nozaga.

Filmas "Atraitnes" pirmizrāde notika  Toronto Starptautiskajā kinofestivālā. Filmu izplatīja 20th Century Fox. Filma saņēma pozitīvas kritiķu atsauksmes, slavējot režiju, montāžu, scenāriju un aktierspēli. Par lomu filmā Deivisu nominēja BAFTA kino balvai kategorijā "Labākā aktrise galvenajā lomā".

 Atsauces 

 Ārējās saites 

Kategorija:2018. gada filmas
Kategorija:ASV filmas
Kategorija:Apvienotās Karalistes filmas
Kategorija:Neo-noir
Kategorija:Krimināltrilleri
Kategorija:20th Century Fox filmas
Kategorija:Stīva Makvīna filmas